stanford-oval/wikipedia huggingface dataset:
מחוזות קניה
המחוזות של קניה

| מס' | שם | בירה | אוכלוסייה  נכון לשנת 2019 | שטח קמ"ר |
| --- | --- | --- | --- | --- |
| 1 | מחוז מומבסה | מומבסה | 1,208,333 | 212 |
| 2 | מחוז קוולה | קוולה | 866,820 | 8,270 |
| 3 | מחוז קיליפה | קיליפה | 1,453,787 | 12,245 |
| 4 | מחוז נהר טנה | הולה | 315,943 | 35,375 |
| 5 | מחוז למו | לאמו | 143,920 | 6,497 |
| 6 | מחוז טייטה-טאבתה | מבאטטה | 340,671 | 17,083 |
| 7 | צחוז גאריסה | גאריסה | 841,353 | 45,720 |
| 8 | מחוז ואג'יר | ואג'יר | 781,263 | 55,840 |
| 9 | מחוז מנדרה | מנדרה | 867,457 | 25,797 |
| 10 | מחוז מרסאביט | מרסאביט | 459,785 | 66,923 |
| 11 | מחוז איסולו | איסולו | 268,002 | 25,336 |
| 12 | מחוז מרו | מרו | 1,545,714 | 7,003 |
| 13 | מחוז טחארקה-ניטחי | קאטוואנה | 393,177 | 2,609 |
| 14 | מחוז אמבו | אמבו | 608,599 | 2,556 |
| 15 | מחוז קיטוי | קיטוי | 1,136,187 | 24,385 |
| 16 | מחוז מצ'אקוס | מצ'קוס | 1,421,932 | 5,953 |
| 17 | מחוז מקואני | ווטה | 987,653 | 8,009 |
| 18 | מחוז נואנדרוע | אול קאלו | 638,289 | 3,108 |
| 19 | מחוז ניירי | ניירי | 759,164 | 2,361 |
| 20 | מחוז קיריניאגה | קריגוייה | 610,411 | 1,205 |
| 21 | מחוז מורנגה | מורנגה | 1,056,640 | 2,325 |
| 22 | מחוז קיאמבו | קיאמבו | 2,417,735 | 2,449 |
| 23 | מחוז טורקנה | לודוואר | 926,976 | 71,598 |
| 24 | פוקוט מערב | קפנגוריה | 621,241 | 8,418 |
| 25 | פוקוט סאמבורו | מאראלל | 310,327 | 20,182 |
| 26 | טרנס נזויה | קיטלה | 990,341 | 2,470 |
| 27 | אואסין גישו | אלדורט | 1,163,186 | 2,955 |
| 28 | אלדאו-מרבאקט | איטן (אנ') | 454,480 | 3,050 |
| 29 | ננדי | קפסבט | 885,711 | 2,884 |
| 30 | ברינגו | קרבנט | 666,763 | 11,075 |
| 31 | לאיקיפיה | ננויקי | 518,560 | 8,696 |
| 32 | נקורו | נקורו | 2,162,202 | 7,509 |
| 33 | נרוק | נרוק | 1,157,873 | 17,921 |
| 34 | קאיאדו | קאיאדו | 1,117,840 | 21,292 |
| 35 | קריחו | קריחו | 901,777 | 2,454 |
| 36 | בומט | בומט | 875,689 | 1,998 |
| 37 | קראמגה | קראמגה | 1,867,579 | 3,034 |
| 38 | ויהיגה | ויהיגה | 590,013 | 531 |
| 39 | בונגומה | בונגומה | 1,670,570 | 2,207 |
| 40 | בוסיה | בוסיה | 893,681 | 1,628 |
| 41 | סיאיה | סיאיה | 993,183 | 2,496 |
| 42 | קיסומו | קיסומו | 1,155,574 | 2,010 |
| 43 | חומה ביי | חומה ביי | 1,131,950 | 3,155 |
| 44 | מיגורי | מיגורי | 1,116,436 | 2,586 |
| 45 | קיסיל | קיסיל | 1,266,860 | 1,318 |
| 46 | ניאמירה | ניאמירה | 605,576 | 912 |
| 47 | ניירובי | ניירובי | 4,397,073 | 695 |
הערות שוליים

↑  Central Bureau of Statistics (Kenya): Census cartography: The Kenyan Experience
| חלוקה מנהלית של מדינות אפריקה |
| --- | --- | --- |
| מדינות | אוגנדה • אלג'יריה • אנגולה • אסוואטיני • אריתריאה • אתיופיה • בורונדי • בורקינה פאסו • בוטסואנה • בנין • גבון • גאנה • ג'יבוטי • גינאה • גינאה ביסאו • גינאה המשוונית • גמביה • דרום אפריקה • דרום סודאן • זימבבואה • זמביה • חוף השנהב • טוגו • טנזניה • כף ורדה • לוב • ליבריה • לסוטו • מאוריטניה • מאוריציוס • מאלי • מדגסקר • מוזמביק • מלאווי • מצרים[1] • מרוקו • הרפובליקה המרכז-אפריקאית • ניז'ר • ניגריה • נמיביה • סאו טומה ופרינסיפה • סודאן • סומליה • סיישל • סיירה לאון • סנגל • צ'אד • קומורו • קונגו • הרפובליקה הדמוקרטית של קונגו • קמרון • קניה • רואנדה • תוניסיה |  |
| חבלי ארץ "לא מוכרים" | סומלילנד • סהרה המערבית |  |
[1] חלק משטח המדינה נמצא באסיה
האקט (רשת אופנה)

| --- | --- |

 נתונים כלליים
 מייסדים:  Jeremy Hackett 
 תקופת הפעילות:  1983–הווה (כ־41 שנים) 
 מיקום המטה:  לונדון 
 ענפי תעשייה:  תעשיית הביגוד 
  
 www.hackett.com
 
האקט (באנגלית: Hackett) היא רשת אופנה בריטית לגברים. נכון לשנת 2019 לרשת היו כ-160 חנויות ברחבי העולם כולל חנות הדגל בלונדון.
היסטוריה

האקט נוסדה ב-1983 על ידי המעצב ג'רמי האקט ואשלי לויד-ג'נינגס. בחנות הראשונה בצ'לסי נמכרו בגדים משומשים, ולאחר מכן החנות התרחבה לסניפים נוספים, והיא עברה ממכירת בגדי יד שנייה ואופנת וינטג' ולמכירת עיצובים.
ב-1989 הרשת נעשתה בינלאומית, כאשר נפתח סניף במדריד. ב-1994 נפתח סניף של הרשת בפריז, שנה אחרי זה נוסף לתצוגה שלה בגדי ילדים. נכון ל-2024, הרשת מונה 160 חנויות.
ב-2005 חברת האחזקות השווייצרית "ריצ'מונט" (Richemont) מכרה את האקט לחברת ההשקעות הספרדית "Torreal S.C.R., S.A.". ב-2005 מינתה הרשת את מייקל סונדה כמנהל האומנותי שלה, שעבד לפני זה אצל טומי הילפיגר.
בנוסף לביגוד הרשת מציעה מגוון רחב של אביזרי אופנה.
ליגת האומות של אופ"א

ערך זה עוסק בליגה אירופאית לנבחרות כדורגל. אם התכוונתם לליגה בינלאומית לנבחרות כדורעף, ראו .
ערך זה עוסק בליגה אירופאית לנבחרות כדורגל. אם התכוונתם לליגה של צפון-אמריקה מרכז-אמריקה והקריביים לנבחרות כדורגל, ראו .
| --- | --- |
לוגו ליגת האומות
 ענף:  כדורגל
 תאריך ייסוד:  2018
 ארגון מפעיל:  אופ"א
 מספר מתמודדים:  55
 יבשת:  אירופה
 זוכה:   ספרד
 הכי הרבה זכיות:   ספרד  פורטוגל  צרפת (זכייה אחת כל אחת)
 www.uefa.com ליגת האומות 2024/2025
 
ליגת האומות של אופ"א (באנגלית: UEFA Nations League) היא תחרות כדורגל לנבחרות המאורגנת על ידי אופ"א, הקונפדרציה האירופית לכדורגל.
העונה הראשונה, 2018/2019 החלה ב-7 בספטמבר 2018, פחות מחודשיים לאחר סיום מונדיאל 2018. ארבע הנבחרות שסיימו ראשונות בדרג א', העפילו לגמר שנערך בפורטוגל ביוני 2019. ארבע נבחרות, אחת מכל דרג, העפילו ל יורו 2021.
העונה השנייה של ליגת האומות החלה ב-3 בספטמבר 2020, חצי הגמר והגמר שוחקו באוקטובר 2021, הזוכה היא צרפת שניצחה בגמר 2–1 את ספרד.
בסופה של כל עונה, ליגת האומות גם קובעת מי תהיינה הנבחרות שיעפילו אוטומטית לשלב הפלייאוף לקראת היורו (אליפות אירופה) שלאחר מכן.
היסטוריה

באוקטובר 2013, יושב ראש התאחדות הכדורגל הנורווגית באותה עת, אינגב האלן (Hallén), אישר כי מתקיימות שיחות לגבי יצירת טורניר שלישי להשתתפות קבוצות שחברות באופ"א (אחרי המונדיאל ואליפות אירופה בכדורגל).
הרעיון היה לשתף את כל 55 הנבחרות החברות באופ"א שיחולקו לבתים לפי רמתן (כאשר הרמה נקבעת לפי דירוגן במשחקיהן האחרונים), והנבחרות יעלו וירדו מליגה אחת לאחרת לפני ביצועיהן בליגה עצמה (בדומה לליגות המקומיות). הטורניר נקבע לתאריכים בהן מתכננת פיפ"א בכל עונה לקיים משחקי ידידות (וייערכו במקומם), והוא לא יהיה קשור למוקדמות של הטורנירים הגדולים שיערכו במקביל.
במרץ 2014, המזכיר הכללי של אופ"א ג'אני אינפנטינו, אמר כי חלק מהיתרונות של הצעה זו הן שנבחרות לא נוצצות יוכלו לארגן משחקי הכנה (כיוון שהן מתקשות לקבוע כאלה במצב הנוכחי).
המזכיר הכללי של התאחדות הכדורגל הבלגית המלכותית, סטיבן מארטנס (Martens), ציין כי נבחרות בדירוגים הנמוכים עדיין יהנו כלכלית מהתחרות, כיוון שהחוזה של אופ"א עם גופי השידור יתחלק כספית באופן מרוכז. ליגת האומות של אופ"א אומץ רשמית לאחר הצבעה פה אחד בעד של 54 החברות באופ"א (קוסובו עדיין לא הייתה חברה), בהצבעה שנערכה באספה ה-XXXVIII של קונגרס אופ"א, ב-27 במרץ 2014 באסטנה, קזחסטן.
בשנת 2021, נחשף שנבחרות דרום אמריקה יצטרפו לליגת האומות החל משנת 2024.
מבנה התחרות

55 הנבחרות חולקו לארבעה דרגים: בדרג א', דרג ב' ודרג ג' 16 נבחרות ובדרג ד' 7 נבחרות. כל דרג מחולק לארבעה בתים בעלי ארבע נבחרות, פרט לדרג ד', שמחולק לבית בן ארבע נבחרות ובית נוסף בן שלוש נבחרות. ארבע הנבחרות המנצחות מדרג א' עולות לגמר ליגת האומות, שמשוחק בשיטת פיינל פור, כשהמנצחת היא זו שזוכה בגביע. בנוסף, זוכות הבתים בדרגים ב', ג' וד, עולות דרג לעונה שלאחר מכן, והמסיימות אחרונות בדרגים א', ב' וג' יורדות דרג (בדרג ג', שתי האחרונות בלבד, כדי לדעת אלו קבוצות ירדו עורכים משחקים שיקבעו מי שתי הנבחרות שיורדות לדרג ד').
בעונה הראשונה של התחרות הנבחרות חולקו לדרגים לפי דירוג הנבחרות של אופ"א, כאשר בדרג א' ובדרג ב' היו 12 נבחרות, בדרג ג' 15 נבחרות ובדרג ד' 16 נבחרות.
בתכנון המקורי הוחלט שמנצחת כל בית תעלה לליגה שמעליה ומפסידת כל בית תרד לליגה שמתחתיה. אולם לקראת העונה השנייה, הוחלט לשנות את כמות הנבחרות בכל רמה כך שבפועל נבחרות שלא היו אמורות לעלות ליגה, עלו ונבחרות שהיו אמורות לרדת ליגה, נשארו בליגה. כך שבליגות א',ב' וג' היו 16 נבחרות (ארבעה בתים של ארבע נבחרות). ובליגה ד' היו שבע נבחרות (בית עם ארבע נבחרות ובית עם שלוש נבחרות). הכלל שמנצחות הבתים יעלו לליגה גבוהה יותר והמפסידות ירדו ליגה, נשאר וימומש לקראת העונה השלישית של התחרות.
מבנה התחרות > העפלה לאליפות אירופה

בעונת 2018/19, הוחלט שמליגת האומות יעפילו ארבע נבחרות לאליפות אירופה בכדורגל (יורו 2020).
בכל אחד מהדרגים נערך פלייאוף עלייה. כל זוכת בית קיבלה כרטיס לחצי הגמר. אם הזוכה היא אחת מ-20 הנבחרות שהעפילו כבר ליורו, הכרטיס עובר לנבחרת הבאה באותו דרג. אם פחות מארבע נבחרות מדרג אחד לא העפילו, הכרטיס עובר לנבחרת מהדרג הבא. בסיכום, ארבע נבחרות העפילו לטורניר, ובכך השלימו את 24 הנבחרות באליפות אירופה.
מבנה התחרות > העפלה לגביע העולם

בעונה 2020/21, הוחלט ששתי זוכות הבתים המדורגים הגבוה ביותר שלא העפילו ישירות לאליפות העולם או לשלב הפלייאוף, יעלו לפלייאוף. בפלייאוף ישתתפו 12 נבחרות מהן יעפילו שלוש נבחרות למונדיאל.
תוצאות משחקי גמר ליגת האומות

| עונה | מארחת | גמר> אלופה | גמר> תוצאה | גמר> סגנית | משחק על המקום השלישי> מקום שלישי | משחק על המקום השלישי> תוצאה | משחק על המקום השלישי> מקום רביעי |
| --- | --- | --- | --- | --- | --- | --- | --- |
| 2018/2019 | פורטוגל פורטוגל |  פורטוגל | 1–0 |  הולנד |  אנגליה | 0–0 6–5 פ |  שווייץ |
| 2020/2021 | איטליה איטליה |  צרפת | 2–1 |  ספרד |  איטליה | 2–1 |  בלגיה |
| 2022/2023 | הולנד הולנד |  ספרד | 0–0 5–4 פ |  קרואטיה |  איטליה | 3–2 |  הולנד |
תוצאות משחקי גמר ליגת האומות > לפי נבחרת

| מקום | נבחרת | זכייה | סגנות | מקום שלישי | מקום רביעי |
| --- | --- | --- | --- | --- | --- |
| 1 |  ספרד | 1 (2023) | 1 (2021) |  |  |
| 2 |  פורטוגל | 1 (2019) |  |  |  |
| 2 |  צרפת | 1 (2021) |  |  |  |
| 4 |  הולנד |  | 1 (2019) |  | 1 (2023) |
| 5 |  קרואטיה |  | 1 (2023) |  |  |
| 6 |  איטליה |  |  | 2 (2021, 2023) |  |
| 7 |  אנגליה |  |  | 1 (2019) |  |
| 8 |  שווייץ |  |  |  | 1 (2019) |
| 8 |  בלגיה |  |  |  | 1 (2021) |
ראו גם

אליפות אירופה בכדורגל
שיטת הדירוג של אופ"א
ליגת האומות של אופ"א לנשים
ליגת האומות בכדורעף
ליגת האומות של CONCACAF
הערות שוליים

↑  UEFA Nations League: all you need to know באתר אופ"א (באנגלית)
| כדורגל בין-לאומי |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
       פיפ"א | גביע העולם | גביע הקונפדרציות | הדירוג העולמי | כדורגלן השנה        אוקיאניה: OFC – גביע אוקיאניה לאומות      אירופה: UEFA – אליפות אירופה      אסיה: AFC – גביע אסיה      אפריקה: CAF – גביע אפריקה לאומות      דרום אמריקה: CONMEBOL – קופה אמריקה      צפון ומרכז אמריקה: CONCACAF – גביע הזהב
| --- | --- |
בקרת זהויות :  VIAF: 9183154076013111860004   WorldCat (עם VIAF): 9183154076013111860004
קאיראט אלמטי

סמל המועדון הישן
מועדון כדורגל קאיראט אלמטי (בקזחית: Қайрат-Алматы футбол клубы, Qaırat Fýtbol Klýby) הוא מועדון כדורגל קזחי מהעיר אלמטי, שמתמודד בליגת העל הקזחית, הליגה הבכירה בקזחסטן.
המועדון נוסד בשנת 1954 בשם לוקומוטיב אלמה אטה על בסיס מועדון הכדורגל דינמו אלמה אטה שנוסד ב-23 בנובמבר 1952. המועדון שינה את שמו לאורוז'איי בשנת 1955 ואחר כך לקאיראט אלמטי בשנת 1956. מגרש הבית הוא האצטדיון המרכזי שהוא בעל קיבולת של 23,804 צופים. צבעי מדי הבית של הקבוצה הם צהוב ושחור.
הקבוצה הייתה הקבוצה הקזחית המובילה בעידן הסובייטי והמועדון הקזחי היחיד אי פעם שהתחרה בליגת העל הסובייטית, אחרי שזכה בליגה הסובייטית הראשונה (הליגה השנייה בברית המועצות) בשנת 1976 ובשנת 1983. מסיבה זו המועדון כונה בשם "המועדון הלאומי" והיה המועדון הפופולרי ביותר בקזחסטן. בשנת 1986 המועדון סיים את העונה במקום השביעי בליגת העל הסובייטית, המקום הגבוה ביותר בכל הזמנים עבור מועדון קזחי בליגות הסובייטיות ובסך הכל המועדון בילה 24 עונות בליגת העל הסובייטית, שיא לקבוצה ממרכז אסיה.
המועדון זכה ארבע פעמים באליפות ליגת העל הקזחית, תשע פעמים בגביע הקזחי, פעמיים פעמים בסופרקאפ ופעם אחת בגביע הפדרציה הסובייטי. יריבתה המושבעת הוא מועדון "אסטנה" והמשחק ביניהן נחשב למשחק הקלאסיקו הקזחי.
היסטוריה

קאיראט אלמטי, ביחד עם המועדונים אירטיש פבלודר ואסטנה מהווים את המועדונים המובילים בקזחסטן. הקבוצה זכתה בשתי אליפויות ליגת העל הקזחית בשנים 1992 ו-2004 וכן זכתה בגביע הקזחי בשנים 1992, 1996, 1999, 2001, 2003, 2014 ו-2015.
עם הצטרפות פדרציית הכדורגל של קזחסטן לאופ"א, קאיראט אלמטי הפך למועדון הקזחי הראשון שהשתתף בתחרות קבוצות אירופית כלשהי, בהשתתפותו במוקדמות ליגת האלופות בעונת 2005/2006. הקבוצה ניצחה במשחק הראשון את ארטמדיה ברטיסלבה בתוצאה 0–2 אך במשחק השני הפסידה 1–4 ולכן לא העפילה לשלב המוקדמות השני.
היסטוריה > המשבר הכלכלי (2007-2009)

בסוף עונת 2006, נותן החסות הראשי של המועדון, "קזחסטן טמיר ז'וליי" (חברת הרכבות הלאומית של קזחסטן), עזב. זה זירז משבר פיננסי שנמשך עד תחילת עונת 2007. כתוצאה מכך, רוב השחקנים של המועדון עברו לקבוצות אחרות. המועדון נכנס לעונת 2007 עם קבוצה מנוסה וצעירה. בחודש יולי 2007, קבוצת משקיעים פרטיים השתלטה על המועדון והשקיעה כ-4 מיליון דולר במועדון. המועדון התקדם לרבע גמר הגביע הקזחי, אבל בליגה הוא היה קרוב מאוד לירידה לליגה השנייה, לאחר שסיים במקום השלושה עשר בעונה זו. בתחילת שנת 2009, המועדון הכריז על עצמו שפשט את הרגל והורד לליגה הקזחית הראשונה (הליגה השנייה בקזחסטן). בחודש נובמבר 2009, קאיראט אלמטי זכתה באליפות הליגה הקזחית הראשונה וחזרה לליגת העל הקזחית.
היסטוריה > ההתחדשות

בשנת 2009 70% ממניות הקבוצה נרכשו על ידי חברת קזרוסגז שבבעלות האוליגרך הקזחי קאיראט בורנבאייב. הקבוצה רכשה שחקנים חדשים לרבות כוכבים כמו אנטולי טימושצ'וק ואנדריי ארשבין והפכה לאחת הקבוצות המובילות בכדורגל הקזחי ובעונת 2016/2017 סיימה כסגנית האלופה ושחקנה באורג'ן איסלאמחאן היה בין המבקיעים הגדולים של הליגה.
בשנים הבאות קאיראט זכתה 4 פעמים בגביע הקזחי (2014, 2015, 2017, 2018) במה שהביא את סך הזכיות שלה ל-9, היא סיימה כסגנית אלופה במשך 5 עונות רצופות (2015, 2016, 2017, 2018, 2019), אך השיגה זכייה באליפות רק 16 שנים לאחר הזכייה הקודמת, בעונת 2020.
בשנת 2024 זכתה קאיראט שוב באליפות.
האצטדיון

האצטדיון המרכזי באלמאטי נבנה בשנת 1958 וכולל 4 יציעים ובעל קיבולת של 23,804 מקומות.
תארים והישגים

ליגת העל הקזחית:
זכייה (4): 1992, 2004, 2020, 2024
סגנות (5): 2015, 2016, 2017, 2018, 2019
הגביע הקזחי:
זכייה (10) (שיא): 1992, 1996, 1999, 2001, 2003, 2014, 2015, 2017, 2018, 2021
סגנות (3): 2004, 2005, 2016
הסופר קאפ הקזחי:
זכייה (2): 2016, 2017
סגנות (2): 2015, 2018
הליגה הקזחית הראשונה:
זכייה (1): 2009
הליגה הסובייטית הראשונה:
זכייה (2): 1976, 1983
גביע הפדרציה הסובייטי:
זכייה (1): 1988
גביע רכבות אירופה:
זכייה (1): 1971
שחקנים > שחקנים מפורסמים בעבר ובהווה

אוקראינה אנטולי טימושצ'וק
ברזיל ואגנר לאב
ברזיל יסאל דה סילבה ברבוסה
חוף השנהב ג'רארד גוהו
טרינידד וטובגו שלדון באטו
ספרד ססאר ארסו
סרביה ז'רקו מרקוביץ'
קזחסטן עליבק בולשב
קזחסטן בויירז'ן יסלמחן
רוסיה אנדריי ארשבין
רוסיה מיכאיל בקאייב
שחקנים > מאמנים בולטים

ברשימה זו מופיעים המאמנים שזכו בתואר אחד לפחות, עם קאיראט אלמטי:
| שם | תקופה | תארים |
| --- | --- | --- |
| ברית המועצות ויקטור קורולקוב | 1971–1972 | גביע רכבות אירופה |
| ברית המועצות סטניסלב קמינסקי | 1976–1978 | הליגה הסובייטית הראשונה |
| ברית המועצות ליאוניד אוסטרושקו | 1983–1986 | הליגה הסובייטית הראשונה |
| קזחסטן בחטיאר באייסייטוב | 1992–1993 | ליגת העל הקזחית, הגביע הקזחי |
| קזחסטן וחיד מסודוב | 1996–1998 | הגביע הקזחי |
| קזחסטן ולדימיר ניקיטנקו | 1999–2000 | הגביע הקזחי |
| קזחסטן וחיד מסודוב | 2001 | הגביע הקזחי |
| קזחסטן ליאוניד אוסטרושקו | 2003 | הגביע הקזחי |
| רוסיה אלכס פטרושין | 2004–2004 | ליגת העל הקזחית |
| סלובקיה ולדימיר וייס | 2014–2015 | הגביע הקזחי |
| גאורגיה קחאבר צחדאדזה | 2016–2017 | 2 סופרקאפ קזחי |
| ספרד קרלוס פרר | 2017–2018 | הגביע הקזחי |
| קזחסטן אנדריי קרפוביץ' | 2018 | הגביע הקזחי |
| בלארוס אלכסיי שיפלבסקי | 2018– |  |
הערות שוליים

↑  ru:"Кайрат": пять поводов для гордости - "Kairat": five reasons for pride, UEFA.com, Aidyn Kozhakhmetov
↑  Кайрат Боранбаев: Кайрат — Народная команда. Так было всегда, и мы хотим это возродить, sports.kz
↑  Two Capitals Derby: Astana Share Spoils With Kairat Thanks to Last-Gasp Equaliser, Tlek Adryshev
האצטדיון המרכזי
סמל המועדון משנות ה-60 עד שנות ה-70
סמל המועדון משנות ה-70 עד שנות ה-80
שנות ה-80 של המאה ה-19

משמאל למעלה, עם כיוון השעון: קרב האקדחים הנודע ביותר מתקופת המערב הפרוע נערך בעיירה טומבסטון שבאריזונה במהלך שנת 1881; רכבת הנוסעים אוריינט אקספרס מתחילה לפעול בין פריז לקונסטנטינופול במהלך שנת 1883; הקונגרס האמריקני אוסר על מהגרים סינים להיכנס לתחומי ארצות הברית במהלך עשר שנים החל משנת 1882; סכר המזלג הדרומי קורס לאחר גשמים כבדים, מציף את העיירה ג'ונסטאון שבפנסילבניה וגורם למותם של מעל לאלפיים אנשים; ג'ורג' איסטמן משיק את המצלמה קודאק מס' 1 אשר זוכה להצלחה אדירה; פיצוץ בכיכר היימרקט שבשיקגו גורם למותם של לפחות שבעה שוטרים וארבעה אזרחים במהלך מחאה מאסיבית. מתיישבים אמריקנים ממהרים לתבוע בעלות על אדמות באוקלהומה במהלך שנת 1889; קבוצות של כוחות בריטים וסודנים נלחמים זה בזה במהלך התקוממות לאומנית נגד תאופיק פאשא.
שנות השמונים של המאה התשע עשרה היו העשור התשיעי של המאה ה-19, החלו ב־1 בינואר 1880 והסתיימו ב־31 בדצמבר 1889.
תקופה זו היא חלק מתקופה שיא התחזקותה של האימפריה הבריטית, שהייתה דומיננטית ביותר בזירה הבין-לאומית, והשיגה במהלך העשור הישגים משמעותיים, דוגמת השתלטות על מצרים וסומלילנד שיצרו נתיב שיט בשליטה בריטית מהודו לים התיכון.
עשור זה הוא חלק מתקופת המרוץ לאפריקה, בה העמיקו האימפריות האירופאיות את הקולוניאליזם ביבשת אפריקה. בעשור זה מעצמות אירופה השונות – הבריטים, הצרפתים, הספרדים, האיטלקים, הגרמנים והפורטוגזים – העמיקו את שליטתם בטריטוריות בחופי היבשת, בין היתר על חשבון האימפריה העות'מאנית, שהייתה קודם לכן הכוח הדומיננטי בצפון אפריקה. התרבות הקולוניאליזם הובילה להתגברות של העימותים בין מעצמות אירופה לאוכלוסייה הילידית. מגמה זו הגיעה לשיאה בוועידת ברלין אשר בה מעצמות אירופה הסדירו ביניהן את הקולוניזציה של יבשת אפריקה ואשר תרמה לפעילות קולוניאלית מוגברת באפריקה.
במרכז אסיה מרחיבה את שליטתה האימפריה הרוסית שמבססת את מעמדה כאימפריה בעלת השטח הרציף הגדול ביותר. במקביל, ארצות הברית, יפן ומעצמות נוספות החלו להרחיב את השפעתן במזרח אסיה.
מבחינה חברתית וכלכלית, העשור אירע במהלך המהפכה התעשייתית השנייה, אשר אופיינה בתיעוש מואץ וחדשנות שהניעו את הצמיחה הכלכלית ואת תהליך העיור במדינות המתועשות. התרחבות מהותית של תשתית מסילות הברזל הקלה על התנועה של סחורות ושל האוכלוסייה, ותרמה באופן מהותית לצמיחת המסחר. הפריחה של המפעלים והתעשיות הובילה להתגברות המעבר של אנשים רבים מהאזורים הכפריים לערים. תקופה זו של עיור ותיעוש הביאה לא רק לשגשוג כלכלי אלא גם לאתגרים חברתיים משמעותיים.
מבחינה טכנולוגית, ב-1886 החל קרל בנץ להוציא לשווקים את הדגם בנץ פטנט-מוטורוואגן, אשר היה כלי הרכב הראשון שפעל בעזרת מנוע בעירה פנימית שנחשב בפועל למכונית הראשונה בהיסטוריה אשר תחולל מהפכה עצומה בתחום התחבורה. במהלך העשור החלה התפשטות נרחבת של השימוש בחשמל ותאורה חשמלית, אשר שינו באופן מהותי את האופן בו אנשים חיו ועבדו, ואיפשרו לתעשיות רבות להמשיך להיות פרודוקטיבות גם בשעות החשיכה. הטלפון, אשר הומצא בעשור הקודם, המשיך להתפתח ולהיות נגיש יותר לכמות גדולה בהרבה של אנשים, וחולל במהלך העשור מהפכה עצומה בתחום התקשורת במהלך העשור. במהלך העשור הוקם גם גורד השחקים הראשון בהיסטוריה, כאשר בעשורים הבאים גורדי השחקים יחלו להפוך לסמל מוכר בקו הרקיע של הערים המודרניות, ויתרמו רבות לשגשוג הכלכלי. בנוסף, במהלך העשור ממציאים כמו לואי לה פרינס (אנ'), אשר לקחו חלק בפיתוח סרטי הקולנוע המוקדמים, פתחו את הדלת לצורה חדשה של סיפור סיפורים באופן ויזואלי.
הדור שנולד במהלך שנות ה-80 של המאה ה-19 מכונה הדור האבוד.
סקירה כללית

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
אירועים בולטים בעולם > מלחמות בין-לאומיות

מלחמת האוקיינוס השקט (1879–1884) – מלחמה שנערכה בין צ'ילה ובין הברית הבוליביאנית-פרואנית ונסובה סביב שאלת הריבונות על מדבר אטקאמה העשיר במרבצי מלחת ואשר היה, טרם כיבושו בידי צ'ילה, המוצא היחידי של בוליביה לים. המלחמה מסתיימת בניצחון צ'יליאני והעברת שטחים לחזקת צ'ילה.
מלחמת הבורים הראשונה (1880–1881) – מלחמה שנערכה בין האימפריה הבריטית לבין מתיישבים בורים בדרום אפריקה. הרקע למלחמה היה הרצון של המתיישבים הבורים להקים מדינה ריבונית נפרדת מהקולוניה הבריטית, אל מול הרצון הבריטי להתפשטות לשטחים בהם התגלו מרבצי יהלומים. המלחמה נגמרה בניצחון הבורים והכרה בריטית ברפובליקה הדרום-אפריקאית.
השתלטות רוסיה על טורקמניסטן (1881) – לאחר מספר שנים של התערבות צבאית רוסית במאבקים אזוריים באזור טורקמניסטן, הרוסים מבססים את שליטתם באזור, ובכך שולטים בשלוש מגדותיו של הים הכספי.
המלחמה המהדית (1881–1899) – מלחמה שנערכה בין מצרים ובהמשך האימפריה הבריטית כנגד בני האנצאר בסודאן המהדיסטית
המלחמה האנגלו-מצרית (1882) – מלחמה שנערכה בין כוחות מצרים וסודנים לבין האימפריה הבריטית. המלחמה הסתיימה בניצחון בריטי.
מלחמת סין–צרפת (1884–1885) – מלחמה שנערכה בין האימפריה הסינית של שושלת צ'ינג לבין צרפת שנערכה באזור החוף הדרום-מזרחי של סין.
אירועים בולטים בעולם > סכסוכים לאומיים ואזוריים

מלחמות האינדיאנים בארצות הברית (לסירוגין בין השנים 1622 עד 1918)
20 ביולי 1881 – מנהיג שבט הסו פר רובץ מוביל את שארית אנשיו לכניעה לכוחות ארצות הברית בפורט בדפורד, מונטנה.
4 בספטמבר 1886 – לאחר קרוב ל-30 שנות לחימה, נכנע ג'רונימו, מנהיג שבט האפאצ'י, לגנרל נלסון מיילס ב"סקלטון קניון" (קניון השלדים) שבאריזונה.
התערבות בריטית בקאבול (1880) – מרד מקומי כנגד השלטון בקאבול, המקושר עם האימפריה הבריטית, מדוכא ביד קשה על ידי כוחות בריטים שמחריבים חלקים מרכזיים בעיר.
הפוגרומים סופות בנגב בדרום רוסיה (אפריל 1881 עד מאי 1882) – פוגרומים שנערכו ביהודי דרום-מערב האימפריה הרוסית לאחר רצח הצאר ברוסיה בשנת 1881.
מאבקים על השליטה במזרח אסיה:
1882 – תקרית האימו (אנ') – גורמת להתלקחות דיפלומטית וצבאית בין יפן, קוריאה וסין. התקרית הגבירה את התלות של קוריאה בסינים.
1884 – הפיכת גפסין (אנ') – ניסיון הפיכה בקוריאה בהתערבות יפנית נכשל לאחר התערבותם של חילות מצב סיניים שמוקמו במדינה. לאחר הניסיון הכושל הגבירה סין את התערבותה בקוריאה ותוך זמן קצר שלטה בפועל במדינה. השפעות סיניות על קוריאה הובילו להגברת החתירה למודרניזציה.
אירועים בולטים בעולם > קולוניזציה

1884 – סומלילנד – בהמשך להשתלטות הבריטית על מצרים, מוקמת טריטוריה בריטית במזרח אפריקה, כחלק מהשאיפה להבטיח מעבר בטוח של סחורות מהודו אל אירופה.
במהלך השנים 1884–1885 השתלטה צרפת על טונקין שבהודו-סין, תוך כדי מלחמתה עם סין, וב-1887 איחדה את החברות בה (מלבד לאוס שהצטרפה ב-1893) לפדרציה.
1884–1885 – הגברת ההתעניינות והכיבוש הקולוניאלי ביבשת אפריקה מוביל לכך שנציגים מבריטניה, צרפת, פורטוגל, גרמניה, בלגיה, איטליה וספרד מחליטים בוועידת ברלין על חלוקת אפריקה לאזורי השפעה קולוניאלית שונים.
1889 – מתחילה תקופת שלטון חברת דרום אפריקה הבריטית ברודזיה, כאשר חברת דרום אפריקה הבריטית מקבלת מממשלת בריטניה צ'ארטר מלכותי לשליטתה ברודזיה.
אירועים בולטים בעולם > אירועים פוליטיים משמעותיים נוספים

3 באוגוסט 1881 – נחתם הסכם השלום של פרטוריה אשר סיים באופן רשמי את המלחמה הראשונה בין הבורים לבריטניה.
1883 – אמנת פריז – אמנה בין-לאומית להגנת קניין רוחני, המתייחסת לפטנטים, מדגמים, מדגמי תועלת וסימני מסחר.
1 באוקטובר 1884 – בוועידת המרידיאן הבין-לאומית נבחר קו גריניץ', שעובר בעיר גריניץ' שבאנגליה, כמרידיאן הראשי.
1884–1885 – ועידת ברלין – ועידה שהתקיימה בעיר ברלין שבקיסרות הגרמנית במטרה להסדיר את הקולוניאליזם האירופאי והמסחר ביבשת אפריקה במהלך תקופת האימפריאליזם החדש.
1885 – הסכם בין גרמניה לבריטניה, שנוגע להסדרת שליטה על שטחים באפריקה, הוא הראשון שמשתמש במונח אזור השפעה.
1886 – אמנת ברן – אמנה בין-לאומית ראשונה מסוגה המגינה על זכויות יוצרים של כלל אזרחי המדינות החתומות על האמנה. עם גיבושה, כללה האמנה עשר מדינות.
1888 – ברזיל הופכת למדינה האחרונה ביבשת אמריקה שמוציאה את העבדות מחוץ לחוק.
1889 – קולוניית פרנקסוויל (אנ') מכריזה על עצמה עצמאות כמדינה והופכת לזמן קצר למדינה היחידה בעולם במכירה בזכות הצבעה חופשית ללא הבדלי מין או גזע.
המאבק הפנימי בסוקוטו – בשנים הראשונות של העשור מגיעים אל ח'ליפות סוקוטו מהגרים מהדיסטים מאזור סודאן שדוגלים בגישה אסלאמיסטית קיצונית ושואפים לעורר את האוכלוסייה המקומית לג'יהאד באופן שמערער תחת הסדר הפוליטי המקומי וגורם לאיבוד זמני של השלטון באזורים מסוימים. ההנהגה הוותיקה משתפת פעולה עם הכוחות הקולוניאליסטים הגרמנים כדי להשיב את השלטון לידיהם.
לאורך העשור מתחילה מגמת חילון מכוון במוסדות הממלכתיים של צרפת, במסגרתה מסגרות בית ספריות רבות הפכו ללא-דתיות, תפילות ציבוריות בוטלו, בתי חולים הופרדו משליטה של מוסדות הדת, בוטל הפטור לחלק מאנשי הדת משירות צבאי ועוד. מגמה זו גוררת תגובת נגד מצד מוסדות הדת שיוצאים באופן עקבי כנגד המדינה במיזמים של התנגדויות שונות.
אירועים בולטים בעולם > תנועות חברתיות ופוליטיות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
1880 – World ORT – ארגון יהודי להפצת מלאכה, שפעל במדינות רבות מסביב לעולם.
1889 – התנועה האחמדית – הפלג המוסלמי נוסד במדינת פנג'אב שבהודו, ומתחיל בהדרגה פעילות מיסיונרית שמרחיבה את מספר המאמינים.